ХОМОНИМИЈА, СИНОНИМИЈА, ПОЛИСЕМИЈА И АНТОНИМИЈА  
ОДЕЉЕЊА:  8/2,   8/4     
НАСТАВНИЦА: Биљана Пауновић   

СИНОНИМИ су речи које имају различит гласовни склоп, а исто значење.   
ЛАЂА  -   БРОД;           УСКОРО  -  УБРЗО;         ТАЛАС  -  ВАЛ;         НЕЗРЕО  -  НЕДОРАСТАО;  
ВРАТ  -ШИЈА;               ЈЕСТИ  -  ОБЕДОВАТИ;      УЋУТАТИ  - УМУКНУТИ.  
СИНОНИМИЈА је појава у језику која карактерише  ,,богатство језика". 

ХОМОНИМИ су речи истог гласовног склопа, а потпуно различитог значења.  
СТО  - број;   СТО - предмет;     
Разликовање лексичког значења хомонима могуће је у контексту:  
Пао је град и изломио гране.       Ово је леп град.  
Уморна жена је села.        То су сва наша села.  

ПОЛИСЕМИЈА је појава у језику (лексици) којом се обележавају исте речи са више значења, али су та значења, за разлику од хомонимије, повезана.  
О, МОЈ СИН ВЕЋ ГОВОРИ!       (способност говора)  
ОНИ НЕ ГОВОРЕ ДВЕ ГОДИНЕ.   (нису у добрим односима)  
ОН ГОВОРИ ТРИ ЈЕЗИКА.     (зна)  
ОН ГОВОРИ О ПРОБЛЕМИМА.   (прича)  
ГЛУМАЦ ДОБРО ГОВОРИ СТИХОВЕ.  (рецитује, казује)  

АНТОНИМИ су парови речи супротног значења.  
ПОЧЕТАК  - КРАЈ;     ВРУЋ  -  ХЛАДАН;     ЛАК  -  ТЕЖАК;      ЧОВЕК  - НЕЧОВЕК (у творби речи) 
ЗАДАЦИ У ЗБИРЦИ ЗА ПОЛАГАЊЕ ЗАВРШНОГ ИСПИТА: 48, 49, 51, 245, 246.
ОБРАТИТЕ ПАЖЊУ НА ВЕЛИКИ БРОЈ ЗАДАТАКА У ЗБИРЦИ КОЈИ СЕ ОДНОСЕ, УПРАВО, НА ЗНАЧЕЊЕ РЕЧИ.